དེར་བརྟེན་བཀའ་འགྱུར་པོ་ཏི་བརྒྱ་དང་བསྟན་འགྱུར་པོ་ཏི་ཉིས་བརྒྱ་ཉི་ཤུ་ཙམ་ཡོད།ལེགས་བཤད་དེ་དག་གཅེས་ཉར་ཆེད་ང་ཚོས་འབད་བརྩོན་གང་ཡོད་བྱས་ཡོད།རྒྱ་གར་གཞུང་ནས་ཀྱང་རོགས་རམ་ཧ་ཅང་གནང་བྱུང་།རྒྱ་གར་གྱི་སྲིད་བློན་ཆེས་ཐོག་མ་སྐུ་ཞབས་ནེ་རུ་མཆོག་གིས་བོད་མི་ཚོར་ཆོས་དང་རིག་གཞུང་གཅེས་འཛིན་བྱ་རྒྱུར་མཐུན་འགྱུར་རོགས་རམ་ཧ་ཅང་གནང་བར་བརྟེན་དམ་པ་ཁོང་ང་ཚོར་བཀའ་དྲིན་ཧ་ཅང་ཆེན་པོ་ཡིན།གནའ་རབས་ལེགས་བཤད་དེ་དག་རྒྱུན་འཛིན་ཙམ་མ་ཟད།དེང་དུས་ཤེས་ཡོན་ཐོག་ལའང་ནེ་རུས་རྒྱབ་སྐྱོར་ཧ་ཅང་གནང་བྱུང་།ང་ཚོ་བཙན་བྱོལ་བ་ཆགས་ནས་མི་ལོ་༦༠ཕྱིན་སྟབས་ངོ་ཤེས་གྲོགས་པོ་རྙིང་པ་མང་པོ་དྲན་ཡུལ་ནས་བརྗེད་འདུགསྐྱབས་བཅོལ་བ་ཞིག་གི་མི་ཚེའི་ནང་ལོ་དྲུག་ཅུ་བརྗོད་སྐབས་དུས་ཚོད་ཧ་ཅང་རིང་ཡང་།རྒྱལ་ཁབ་གཅིག་གི་གནས་སྟངས་ཐོག་ནས་བརྗོད་ན་དུས་ཚོད་རིང་པོ་གང་ཡང་མ་རེད།རྒྱ་རིགས་ས་གཤིས་དཔྱད་རིག་པ་ཁག་ཅིག་གིས་བརྟག་དཔྱད་བྱེད་སྐབས་བོད་མཐོ་སྒང་སྟེང་འགྲོ་བ་མི་ཆགས་ནས་ལོ་ངོ་སུམ་ཁྲི་ལྔ་སྟོང་ཙམ་འགྲོ་བཞིན་ཡོད་པ་ར་སྤྲོད་ཐུབ་འདུགདུས་ཚོད་ཧ་ཅང་ཡུན་རིང་པོ་རེད།བོད་ནི་ས་མཐོ་ཞིང་སྐམ་ས་རེད།བོད་མི་ཚོ་ས་མཐོར་སྐྱེས་པར་བརྟེན་ང་ཚོའི་གློ་བ་ཤུགས་ཆེ་ཞིང་ལུས་ཟུངས་ཡག་པོ་ཡོད།ཅེས་ཞལ་ཤོབ་མཛད་རྗེས་མུ་མཐུད་བཀའ་སློབ་སྩལ་དོན།རྒྱ་གར་ནང་སྐྱེས་པའི་བོད་མི་དམག་སར་རྒྱ་གར་དམག་མི་ཚོ་དང་ལྷན་རི་མཐོ་སར་སྡོད་སྐབས་རྒྱ་གར་བ་ཚོར་དབུག་མ་འདང་པའི་དཀའ་ངལ་འཕྲད་བཞིན་ཡོད་ཀྱང་བོད་ཕྲུག་རྒྱ་གར་ས་དམའ་སར་སྐྱེས་ཀྱང་རི་མཐོན་པོར་འཚོ་སྡོད་བྱ་རྒྱུའི་ཕ་མེས་ཀྱི་རྫས་རྒྱུན་ཁྲག་ནང་ཡོད་སྟབས་དཀའ་ངལ་གང་ཡང་མེད་པར་འཚོ་སྡོད་བྱེད་ཐུབ་བཞིན་ཡོད།